অন্য দিকে, আউশগ্রামের জয়কৃষ্ণপুর গ্রামে আগুনে ভস্মীভূত হল একটি বসত বাড়ি। বুধবার দুপুর দেড়টা নাগাদ ঘটনাটি ঘটে। স্থানীয় সূত্রে জানা গিয়েছে, আনন্দ মেটে নামে এক ব্যক্তি বাড়িটির মালিক। দমকলের গাড়ি পৌঁছনোর আগেই খড়ের চাল ও দোতলার দু'টি ঘরের যাবতীয় জিনিসপত্র পুড়ে ছাই হয়ে যায়। অন্তত দেড় লক্ষাধিক টাকার ক্ষতি হয়েছে বলে বাড়ি-মালিকের দাবি। স্থানীয়রা পাশের পুকুর থেকে পাম্প লাগিয়ে আগুন নেভানোর চেষ্টা করেন।